OKRESNÁ PROKURATÚRA ŽILINA 
Moyzesova 20, 011 56 Žilina 1	

Číslo: 3 Pv 114/16/5511-2	Žilina 12.10.2016 
EEČ: 2-43-315-2016
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1 Trestného zákona
Rozhodol: 	prokurátorka Okresnej prokuratúry Žilina 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX XXXXX XXXXX
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
ako otec maloletého XXXXX, nar. XXXXX, voči ktorému má zákonnú vyživovaciu povinnosť vyplývajúcu mu zo Zákona o rodine a z rozsudku Okresného súdu XXXXX sp. zn. 9P/93/2012 zo dňa 03.05.2013, právoplatného dňa 12.06.2013, ktorým bola chválená rodičovská dohoda zaväzujúca ho prispievať výživným na syna sumou vo výške 100,- EUR mesačne k rukám matky dieťaťa XXXXX, bytom XXXXX, XXXXX XXXXX, s povinnosťou výživné platiť vždy do 15-teho dňa v mesiaci vopred, túto svoju povinnosť si vedome neplnil v súdom stanovenej výške od mesiaca december 2014 do 12.10.2016, na výživné prispel do dňa vznesenia obvinenia 07.04.2016 sumou 1.111,- EUR, hoci jeho povinnosťou bolo zaplatiť výživné vo výške 1.600,- EUR, pričom v období neplatenia výživného nebol evidovaný ako nezamestnaný a prostriedky na živobytie si zaobstarával vykonávaním živnostenskej činnosti, v dôsledku čoho k rukám XXXXX za obdobie od mesiaca december 2014 do dňa 12.10.2016 zavinil dlh na výživnom vo výške 1.089,- EUR, ktorý uhradil v celom rozsahu platbami, a to dňa 30.04.2016, kedy uhradil 70,- EUR, 31.05.2016, kedy uhradil 80,- EUR, dňa 02.06.2016,  kedy uhradil 150,- EUR, dňa 22.06.2016, kedy uhradil 100,- EUR, dňa 01.07.2016, kedy  uhradil 339,- EUR, dňa 30.07.2016, kedy uhradil 100,- EUR, dňa 25.08.2016, kedy  uhradil 100,- EUR a v mesiaci október 2016, kedy uhradil 150,- EUR, 

lebo zanikla trestnosť činu.

Odôvodnenie:
Poverený príslušník Obvodného oddelenia PZ XXXXX – XXXXX uznesením číslo ČVS:ORP-22/ZZ-ZA-2016 zo dňa 10.02.2016 podľa § 199 ods. 1 Tr. por. začal trestné stíhanie pre prečin zanedbania povinnej výživy podľa § 207 ods. 1 Tr. zák. a následne uznesením pod rovnakým číslom zo dňa 07.04.2016  podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207  ods. 1 Tr. zák., ktorého sa dopustil na tom skutkovom základe, ktorý je popísaný vo výrokovej časti označeného uznesenia. 

	Po skončení vyšetrovania poverený príslušník PZ predložil spisový materiál tunajšej prokuratúre s návrhom na zastavenie trestného stíhania podľa § 215 ods. 1 písm. h) Tr. por.

Preskúmaním predloženého vyšetrovacieho spisu bolo zistené, že obv. XXXXX je otcom mal. XXXXX, nar. XXXXX a že menovaný je zaviazaný prispievať na výživu syna na základe rozsudku Okresného súdu XXXXX sp. zn. 9P/93/2012 zo dňa 03.05.2013, právoplatného dňa 12.06.2013, výživným vo výške 100,- EUR mesačne k rukám matky dieťaťa XXXXX, bytom XXXXX, XXXXX XXXXX s povinnosťou výživné platiť vždy do 15-teho dňa v mesiaci vopred. Obv. XXXXX si túto svoju povinnosť  vedome  riadne neplnil v súdom stanovenej výške od mesiaca december 2014 do 12.10.2016, na výživné prispel do dňa vznesenia obvinenia 07.04.2016 sumou 1.111,- EUR, hoci jeho povinnosťou bolo zaplatiť výživné vo  výške 1.600,- EUR, pričom v období neplatenia výživného nebol evidovaný ako nezamestnaný a prostriedky na živobytie si zaobstarával vykonávaním živnostenskej činnosti. Pravidelným neplatením výživného v súdom stanovenej výške za obdobie od mesiaca december 2014 do dňa 12.10.2016 zavinil dlh na výživnom k rukám matky maloletého XXXXX vo výške 1.089,- EUR. 

Prečinu zanedbania povinnej výživy podľa § 207 ods. 1 Tr. zák. sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať iného. 

	Skutočnosti zistené z vykonaného dokazovania nasvedčujú tomu, že skutok, pre ktorý bolo začaté trestné stíhanie a vznesené obvinenie XXXXX, bol ním spáchaný a že tento má všetky zákonné znaky prečinu zanedbania povinnej výživy podľa § 207 ods. 1 Tr. zák. 

Podľa § 86 ods. 1 písm. a) Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Z vyšetrovacieho spisu jednoznačne vyplýva, že obv. XXXXX po vznesení obvinenia uhradil v plnej výške svoj dlh na výživnom, ktorý mu vznikol za obdobie od  mesiaca december 2014 do dňa 12.10.2016 vo výške 1.089,- EUR. Uvedené je preukázané vyjadrením pošk. XXXXX zo dňa 11.10.2016, ktorá na telefonický dopyt prokurátorky uviedla, že obv. XXXXX jej dlžné výživné za obdobie od decembra 2014 do septembra 2016 uhradil a toto má uhradené do 30.09.2016 v celom rozsahu, nakoľko v mesiaci október 2016 jej zaplatil sumu 150,- EUR,  ako aj fotokópiami ústrižkov poštových peňažných poukazov. Konkrétne sa jedná o fotokópie ústrižkov poštových peňažných poukazov číslo 45145 zo dňa 30.04.2016 na sumu 70,- EUR, číslo 25312 zo dňa 31.05.2016 na sumu 80,- EUR, číslo 10014 zo dňa 02.06.2016 na sumu 150,- EUR, číslo 125 zo dňa 22.06.2016 na sumu 100,- EUR, číslo 40003 zo dňa 01.07.2016 na sumu 339,- EUR, číslo 310 zo dňa 30.07.2016 na sumu 100,- EUR a číslo 201 zo dňa 25.08.2016 na sumu                      100,- EUR. 

Z vykonaného dokazovania nebolo zistené, že by neplatenie výživného malo trvalo nepriaznivé následky na oprávnenú osobu. 

	Berúc v úvahu vyššie uvedené skutočnosti je zrejmé, že v predmetnej trestnej veci obvinený XXXXX splnil všetky podmienky ustanovenia o účinnej ľútosti v zmysle § 86 ods. 1 písm. a) Tr. zák., nakoľko dlžné výživné uhradil v plnej výške a neplatenie výživného nemalo trvalo nepriaznivé následky. Vzhľadom na uvedené možno konštatovať, že v dôsledku uvedeného zanikla z jeho strany trestnosť prečinu zanedbania povinnej výživy podľa § 207 ods. 1  Tr. zák. 

Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

S poukazom na to, čo je vyššie uvedené, som rozhodla tak, ako je popísané vo výrokovej časti tohto uznesenia.   
t
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX 
prokurátorka